Sánchez paga amb una foto el suport d'ERC a la investidura
TEMA DEL DIA Pancarta. Pedro Sánchez ha entrat al Palau de la Generalitat a les dotze del migdia amb una plaça de Sant Jaume buida de gent perquè els Mossos d'Esquadra l'havien blindada en previsió de possibles protestes que no havia convocat ningú. La policia catalana creu més en la capacitat de mobilització de l'independentisme que les organitzacions cíviques i polítiques que el representen. El president del govern espanyol ha passat sota la pancarta que ha costat l'escó al seu amfitrió i possiblement la presidència, i ha executat a la perfecció el guió que li havia demanat ERC, sobretot pel que fa a les formes, perquè els continguts continuen essent una incògnita. En el context d'una estada a Barcelona de dos dies i una agenda farcida de reunions, Sánchez ha fet un forat per trobar-se amb el president Quim Torra sense gaires escarafalls, tot i que fa dos anys l'insultava acusant-lo de ser un supremacista i un racista. La investidura i el pressupost de l'estat fan miracles.
Per què havien blindat la plaça els Mossos?
en previsió de possibles protestes